ଦିନେ ଏମିତି ଏକ ମର୍ମସ୍ପର୍ଷୀ କବିତା ଲେଖି ଦେଶବାସୀଙ୍କୁ ଚମତ୍କୃତ କରିଥିବା ଭାରତର ପୂର୍ବତନ ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀ ଏବେ ମୃତ୍ୟୁ ସହ ସଂଗ୍ରାମ କରୁଛନ୍ତି। ହାରିବା ଜାଣି ନଥିବା ବାଜପେୟୀଙ୍କ ଏହି କବିତା ବେଶ ହୃଦୟସ୍ପର୍ଶୀ। ଏବେ ସେ ଲାଇଫ୍ ସପୋର୍ଟ ସିଷ୍ଟମ୍ରେ ଥିବା ଜାଣି ଆଜି ସମସ୍ତେ ତାଙ୍କ ପାଇଁ ଉଦ୍ବିଗ୍ନ। ବାଜପେୟୀଙ୍କ ସ୍ୱାସ୍ଥ୍ୟାବସ୍ଥା ସଙ୍କଟାପନ୍ନ ରହିଛି। ଅବସ୍ଥା ଗୁରୁତର ଥିବାରୁ ତାଙ୍କୁ ଦିଲ୍ଲୀ ଏମ୍ସରେ ଲାଇଫ୍ ସପୋର୍ଟ ସିଷ୍ଟମରେ ରଖାଯାଇଛି।
ଏମ୍ସ ପକ୍ଷରୁ ଜାରି ହୋଇଥିବା ଏକ ବୁଲେଟିନ୍ରେ ଗତ ୨୪ ଘଣ୍ଟା ମଧ୍ୟରେ ବାଜପେୟୀଙ୍କ ସ୍ୱାସ୍ଥ୍ୟାବସ୍ଥା ଅଧିକ ବିଗିଡ଼ି ଯାଇଛି ବୋଲି କୁହାଯାଇଛି। ପ୍ରଧାନମନ୍ତ୍ରୀ ମୋଦିଙ୍କ ସମେତ ବହୁ ନେତା ମେଡିକାଲ୍ ଯାଇ ତାଙ୍କ ସ୍ୱାସ୍ଥ୍ୟାବସ୍ଥା ସମ୍ପର୍କରେ ପଚାରି ବୁଝିଛନ୍ତି।
ବୟସାଧିକ ହେତୁ ବାଜପେୟୀ ଦୀର୍ଘ ଦିନଧରି ଛାତି ଯାନ୍ତ୍ରଣା, ମୂତ୍ରନଳୀ ସଂକ୍ରମଣ ଓ କିଡ୍ନୀ ସଂକ୍ରମଣ ରୋଗ ସହ ଜୁଝି ଆସୁଛନ୍ତି।
